CELEX: 62010FN0102
Language: el
Date: 2010-10-18 00:00:00
Title: Υπόθεση F-102/10: Προσφυγή της 18ης Οκτωβρίου 2010 — Géradon κατά Συμβουλίου

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/64
            
         Προσφυγή της 18ης Οκτωβρίου 2010 — Géradon κατά Συμβουλίου
   (Υπόθεση F-102/10)
   ()
   2011/C 30/125
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Félix Géradon (Sint Pieters Leeuw, Βέλγιο) (εκπρόσωποι: A. Coolen, J.-N. Louis και E. Marchal, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Ακύρωση του εκκαθαριστικού σημειώματος αναδρομικής τακτοποιήσεως των αποδοχών του προσφεύγοντος για την περίοδο Ιουλίου έως Δεκεμβρίου 2009 και των εκκαθαριστικών σημειωμάτων που εκδόθηκαν από 1ης Ιανουαρίου 2010 στο πλαίσιο της ετήσιας αναπροσαρμογής των αποδοχών και των συντάξεων των υπαλλήλων και του λοιπού προσωπικού βάσει του κανονισμού (ΕΕ, Ευρατόμ) 1296/2009 του Συμβουλίου, της 23ης Δεκεμβρίου 2009.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την από 5 Ιουλίου 2010 απόφαση του Συμβουλίου, η οποία απέρριψε τη διοικητική ένσταση του προσφεύγοντος κατά του εκκαθαριστικού σημειώματος αναδρομικής τακτοποιήσεως των αποδοχών του για την περίοδο Ιουλίου έως Δεκεμβρίου 2009 και των εκκαθαριστικών σημειωμάτων των αποδοχών του που εκδόθηκαν από 1ης Ιανουαρίου 2010 και εντεύθεν.
            
         
               —
            
            
               Εάν το κρίνει αναγκαίο, να ακυρώσει τις αποφάσεις με τις οποίες το Συμβούλιο εξέδωσε το εκκαθαριστικό σημείωμα αποδοχών του προσφεύγοντος για την περίοδο Ιουλίου έως Δεκεμβρίου 2009 και τα εκκαθαριστικά σημειώματα αποδοχών του από 1ης Ιανουαρίου 2010 και εντεύθεν.
            
         
               —
            
            
               Να υποχρεώσει το Συμβούλιο να καταβάλει στον προσφεύγοντα τις αναδρομικώς οφειλόμενες αποδοχές του, με τόκους υπερημερίας.
            
         
               —
            
            
               Να καταδικάσει το Συμβούλιο στα δικαστικά έξοδα.